सैनिक की अंतिम विदाई में पूरी हुई \"पुष्प की अभिलाषा\'
जम्मू और काश्मीर के कुपवाड़ा सेक्टर में देश की सेवा के दौरान जान गंवाने वाले लांस नायक अनिल बेन का गुरुवार को अंतिम संस्कार किया गया। अंतिम यात्रा पूरे सैन्य सम्मान के साथ शहर के प्रमुख मार्गों से निकली। मार्ग पर फूल बरसाए गए।
इससे पहले अनिल का शव सेना के वाहन में दोपहर करीब 12 बजे विवि स्थित उनकी ससुराल पहुंचा। जहां उसकी अगवानी करने लिए विधायक प्रदीप लारिया, कलेक्टर अशोककुमार सिंह, एडिशनल एसपी पंकज पांडेय मौजूद रहे। इसके बाद लांस नायक की अंतिम यात्रा मातमी बैंड के साथ विवि, गोपालगंज, संजय ड्राइव होकर नरयावली नाका श्मशान घाट पहुंची। जहां उनकी पार्थिव देह को बड़े बेटे मन ने मुखाग्नि दी।
सागर. सैनिक की अंतिम यात्रा की राह में बरसाए गए पुष्प। इनसेट- अंतिम यात्रा में उमड़ा जनसैलाब।
कलेक्टर ने दी अच्छी शिक्षा की सीख
कलेक्टर अशोककुमार सिंह करीब डेढ़ घंटे तक सैनिक के विवि स्थित निवास पर रुके रहे। वे अनिल बेन की विधवा प|ी से भी मिले। प|ी ने कहा कि अब मेरे बच्चों का क्या होगा। इन्हें कैसे पालू्ंगी। कलेक्टर ने कहा कि सब आपके साथ हैं। अब आपकी जिम्मेदारी है कि अपने बच्चों को अच्छी शिक्षा देकर उन्हें जिम्मेदार नागरिक बनाएं। इस दौरान कलेक्टर सिंह की आंखें भी नम हो गई थीं।
आखिरी समय चेहरा दिखाया
अनिल के अंतिम दर्शन के लिए उसकी प|ी, मां व परिजन सैन्य अफसरों से जिद करते रहे। लेकिन अफसरों ने लकड़ी की पेटी (कॉफिन) को नहीं खोला और कहा कि ऐसा करना ठीक नहीं होगा। बाद में प|ी व परिजनों को सेना व पुलिस के वाहन में श्मशान घाट ले जाया गया। वहां कुछ पलों के लिए सैनिक की प|ी इंदिरा, उनकी मां व दोनों अबोध बच्चे मन और मीत को दर्शन कराए गए।
मां पूरे समय अपने बेटे
को सलामी देती रही
लांस नायक की देह को जैसे ही श्मशान घाट की भूमि पर रखा गया। उसकी मां शीला बेन फूट-फूटकर रोने लगीं। लेकिन जैसे ही सैन्य अधिकारियों ने अनिल बेन के शव को सलामी दी। उनके हाथ बरबस अपने बेटे को सलामी देने के लिए उठ गए। करुणा और गर्व मिश्रित उनका चेहरा बार-बार लकड़ी की पेटी में रखे अपने बेटे के शव को निहारता रहा। तकरीबन 10 मिनट तक सलामी देने का सिलसिला चला। पूरे समय शीला बेन ने अपना हाथ नीचे नहीं किया।
hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva